﻿Unda de soc Caius Dobrescu CINE IL ,RADE' PE DL H R PATAPIEVICI? Numarul precedent al revistei noastre pornea de la intrebarea daca, in Romania anilor '90, se poate vorbi despre stagnare intelectuala Luarea de pozitie care a stirnit reactiile cele mai vii a fost aceea a D-lui Sorin Matei Reluat, in buna masura, in paginile cotidianului Adevarul, eseul domniei-sale avea sa fie interpretat, pe la colturile edificiului nostru cultural, ca fiind acela in care 'cineva il rade pe Patapievici' Valul de stupoare-indignare nu s-a limitat, insa, la spatiul mioritic real - el a afectat si spatiul mioritic virtual Printre utilizatorii romani ai Internetului s-au nascut nu putine reactii la ideile D-lui Matei, pe care domnia-sa le-a editat electronic la adresa http://members tripod com/~sorinmatei, alaturi de textul aparut initial in Interval Date fiind numarul si diversitatea acestora, am hotarit sa le preluam, cu permisiunea autorilor, pe cele mai interesante, mai consistente intelectual Trebuie, totusi, sa precizam ca eseul D-lui Sorin Matei nu atingea decit tangential problema D-lui H R Patapievici Demersul central era legat de demonstrarea caracterului discontinuu si inchis al cimpului intelectual romanesc, tendintei acestuia de a se coagula in organisme autosuficiente, care le ignora sau chiar le dispretuiesc activ pe celelalte, si a caror structura interna aminteste mai degraba grupurile de prestigiu din societatile pre-moderne Pornind de la citeva concepte ale lui Max Weber, Dl Matei isi alegea ca exemplu (dar numai ca exemplu, in eseu insistindu-se asupra faptului ca acesta nu este nici pe departe un caz unic) grupul format in jurul filosofului Constantin Noica, pe care il urmarea in fazele sale specifice de socializare Exemplul D-lui Patapievici servea doar pentru a demonstra neajunsurile unor asemenea practici ezoterice si magice in conditiile modernitatii: in opinia autorului, ceea ce il impinge pe freneticul om de stiinta, filosof, teolog, polemist, analist politic, editor in sus pe scara onorurilor si in centrul atentiei mediatice este nu atit valoarea si noutatea gindirii sale (care, este adevarat, sunt si ele puse la indoiala), cit perfecta sa conformitate cu normele si 'riturile' (intelese, acestea, in sens psihologic si sociologic) grupului care domina, din ratiuni neanalizate de Dl Matei, viata intelectuala romaneasca Dat fiind contextul creat, credem de asemenea ca este util sa publicam o scurta nota bio-bibliografica referitoare la prietenul si colaboratorul nostru, Dl Sorin Matei Nascut la Brasov, in 1965, domnia-sa este in prezent doctorand la University of Southern California, Los Angeles, unde se specializeaza in sociologia comunicatiilor si a culturii Este membru al comitetului director al Asociatiei Internationale de Comunicatii, absolvent al Fletcher School of Diplomacy and Law, fost redactor al sectiei romane a BBC A lucrat in ultimii ani ca realizator radio si consultant mass media El poate fi gasit prin Internet la adresa http://www geocities com/capitolhill/3363, ori prin e-mail la: matei@usc edu In continuare, dam curs opiniilor a doi remacabili tineri intelectuali care speram sa devina, de acum inainte, prezente constante in paginile revistei noastre: Dl Aurelian Craiutu, doctorand in filosofie politica la Universitatea Princeton (care, astfel, reia o colaborare cu Intervalul inceputa in vremurile eroice, de pionierat ) si Dl Bogdan Suceava, doctorand in matematici la Universitatea Michigan Aurelian Craiutu Inapoi la Tocqueville Polemica si neconformista, nedreapta si (pe alocuri) superficiala, analiza pe care Sorin Matei o face culturii romanesti de astazi ('Secretul sanatatii sociale: intre grupurile de prestigiu si piata') va trezi (a trezit) cu siguranta reactii dintre cele mai diverse Nu imi propun in cele ce urmeaza sa fac o critica detaliata a acestui text, ci doar sa marchez citeva puncte esentiale in care ma aflu in funciar dezacord cu autorul sau si sa schitez un punct alternativ de vedere Multi cititori ai acestui text ii vor lua in primul rind apararea lui Horia Patapievici, care este, ca sa zic asa, studiul de caz si tinta lui Sorin Matei O voi face si eu in cele ce urmeaza, pentru ca tratamentul aplicat lui Patapievici in acest text este (pe linga ireverentios si) extrem de superficial: nu-i sunt prezentate tezele si cartile, nu-i sunt citate argumentele, ci e doar declarat apodictic un autor de eseuri mediocre Ii reprosez lui Sorin Matei nu curajul de a exprima o pozitie critica la adresa lui H -R Patapievici, ci -mai grav- faptul de a ignora pozitia insasi a acestuia din urma Cel care citeste doar textul lui Matei (fara a cunoaste bine pozitia lui Patapievici) ar putea crede ca autorul Politicelor s-ar complace in postura unui rasfatat al grupurilor de prestigiu; nimic mai fals in realitate Horia Patapievici insuti a pus in lumina si deplins de numeroase ori lipsa unei piete de idei in spatiul cultural romanesc, fapt care face ca intreaga critica a lui Matei sa fie oarecum invalidata in punctul sau esential Sa luam doar un exemplu: este vorba despre textul lui Patapievici, ,Dialogul generalizat al ideilor' publicat in volumul colectiv Dialog si libertate: Eseuri in onoarea lui Mihai ¦ora pe care l-am editat impreuna cu Sorin Antohi la editura Nemira in 1997 Studiul lui Patapievici pune foarte bine in lumina citeva aspecte ale culturii romanesti care ar putea explica de ce in Romania nu exista inca o piata autentica a ideilor In opinia lui Patapievici (la care subscriu si eu), noi am fost dominati de un model exclusivist al culturii generale, asumate ca ideal unic de model cultivat Intirzierea constituirii unei piete a ideilor este solidara nu numai cu hegemonia paradigmei culturii generale, ci si cu carenta unui spatiu public autonom In sfirsit, carenta spatiului public autonom se reflecta in inexistenta unei comunitati stiintifice autentice Grupurile de prestigiu joaca in acest context un rol secundar: esentiala mi se pare -inca o data- generalizarea paradigmei culturii generale care a facut, alaturi de alti factori culturali si politici, ca specializarea culturala sa nu prinda radacini adinci (inca!) Din pacate, Sorin Matei ignora aceasta analiza a lui Patapievici, fapt care face ca tezele sale critice sa aiba o forta mult diminuata As mai sublinia aici, faptul ca in aceasta privinta, situatia noastra se aseamana partial cu cea din spatiul francez, unde modelul culturii generale a fost dominant si unde au existat (exista) grupuri de prestigiu autentice Cultura franceza nu este insa pre-moderna din aceasta cauza Pozitia lui Sorin Matei referitoare la membrii ,cabalei' care l-au ,inventat' pe H -R P este si ea caduca Andrei Plesu, de exemplu, a infiintat si consolidat Colegiul Noua Europa, prima organizatie academica solida din Romania, care este realmente conectata la piata academica mondiala Spirit elitist, Plesu a fost totusi capabil sa se adapteze repede cerintelor vietii academice occidentale, fara a-ti pierde insa diferenta specifica (ii trimit pe cei interesati la recentul numar al revistei Echinox, dedicat in intregime Colegiului Noua Europa) Or, textul lui Matei, nu sufla un cuvint despre aceasta noua institutie Unde e stagnarea atunci? Nu vreau, insa, sa trec cu vederea peste situatia deloc roza in care se afla in general comunitatea stiintifica in Romania Cit de necesar este un ,al treilea' discurs in aceasta privinta a aratat cu competenta Sorin Antohi, asa ca nu doresc sa adaug nimic la excelenta sa analiza Ar mai fi, totusi, ceva de spus, despre tonul encomiastic in care Sorin Matei prezinta viata universitara americana Daca inteleg bine pozitia sa, atunci ea se reduce la urmatoarea afirmatie: normalitatea apare atunci cind piata regleaza si impune valorile Nu sint de acord cu asta Trec peste faptul ca ,piata' a fost cea care l-a impus pe H -R Patapeivici (dovada tirajele mari in care s-au vindut cartile sale); ma opresc acum doar la ,idolatrizarea' pietei academice americane in textul lui Matei O cunosc si eu prea bine ca sa mai am iluzii pe aceasta tema Dincolo de tonurile ei polemice, cunoscuta carte a lui Allan Bloom, The Closing of the American Mind, pune in lumina niste aspecte nelinistitoare ale vietii universitare americane (unde nu exista ,cabale' de tipul Liiceanu-Plesu-Patapievici) Admitind pentru un moment ca nu esti de acord cu conservatorismul cultural al lui Bloom (care a fost discipolul lui Leo Strauss la Chicago), atunci nu poti ignora bogata literatura care formeaza aici ceea ce se numeste social criticism: Robert Bellah si Christopher Lasch nu spun lucruri radical diferite de Bloom Piata are limitele ei, chiar daca piata de idei este -cine ar putea contesta asta?- indispensabila Matei il citeaza pe Tocqueville in cuprinsul textului sau: am banuiala ca nu l-a citit insa cu atentie si nu i-a inteles in profunzime gindul Iata de ce Analiza pe care Tocqueville o face influentei democratiei asupra vietii intelectuale intr-un regim democratic pune bine in evidenta limitele acesteia din urma El insista asupra nivelarii sociale aduse de ,fluviul democratic', ca si asupra faptului ca influenta marilor personalitati in democratie tinde sa scada in raport cu vechile regimuri aristocratice Democratia, noteaza Tocqueville, este dominata de dogma egalitatii care atenueaza astfel prestigiul cultural al marilor ,personalitati' proprii epocilor pre-democratice: ,ce n'est pas seulement la confiance dans les lumiŠres des certains individus qui s'affaiblit chez les nations d‚mocratiques; l'id‚e g‚n‚rale de la sup‚riorit‚ intellectuelle qu'un homme quelconque peut acqu‚rir sur tous les autres ne tarde pas … s'obscurcir A mesure que les hommes se rssemblent davantage, le dogme de l'‚galit‚ des intelligences s'insinue peu … peu dans leur croyances et il devient plus difficile … un novateur, quel qu'il soit, d'acqu‚rir et d'exercer un grand pouvoir sur l'esprit d'un peuple' (De la d‚mocratie en Am‚rique, ed Eduardo Nolla, Paris: Vrin, 1990, vol II, p 265) Ce spune, asadar, Tocqueville? Pe masura ce egalitatea conditiilor devine tot mai pronuntata, indivizii sint tot mai putin dispusi sa mai acorde incredere si prestigiu unor mari personalitati; opinia publica -expresie a conformismului democratic- inlocuieste astfel treptat marile figuri de odinioara Tendinta este irezistibila: o nuanta de fatalitate i se asociaza De indata ce nu mai poate crede in prestigiul unor mari ,personalitati', omul democratic va incepe sa idolatrizeze opinia publica, care capata astfel in regimurile democratice o influenta covirsitoare Aceasta explica dealtfel unul dintre paradoxurile democratiei americane: ,je ne connais pas de pays o— il rŠgne en g‚n‚ral moins d'ind‚pendance d'esprit et de v‚ritable libert‚ de discussion qu'en Am‚rique' (Ibidem, vol I, p 266) Inlocuirea influentei marilor personalitati de catre atotputernica opinie publica are insa (si) efecte negative, care nu pot fi paliate decit prin crearea unui dialog generalizat, care sa lupte impotriva conformismului (democratic), asigurind o mare diversitate de idei Vigoarea si salvarea democratiei depind in mod fundamental de prezervarea acestei diversitati, pe care egalizarea conditiilor tinde sa o anihilizeze intr-un regim democratic Tocqueville avea, probabil, dreptate: ca sa iubesti democratia (si cultura ei, as adauga eu), trebuie s-o faci cu melancolie, moderatie si circumspectie Sorin Matei e de alta parere Ii respect dreptul la diferenta, dar cred ca, in entuziasmul sau ,californian', se inseala Nu stiu daca Tocqueville si plajele californiene sunt compatibile, dar ii recomand calduros sa-l reciteasca pe inteleptul aristocrat francez cind va avea ragazul Bogdan Suceavã SCRISOAREA DE RECOMANDARE sau DESPRE ARTA DE A STAPANI IMAGINILE SI COMPARATIILE In ultimii ani s-au ridicat cateva voci pentru a contesta pozitia pe care o ocupa, in spatiul cultural romanesc actual, Horia-Roman Patapievici Un raspuns amplu a fost dedicat de catre cel in discutie criticilor sai intr-o suita de eseuri publicate in "22" la finele anului calendaristic 1996 Dar, de departe, cel mai serios cap de acuzare a fost cel al lui Sorin Matei, publicat pe web la http://members tripod com/~sorinmatei , respectiv in INTERVAL, nr 2/1997 Problema e cu atat mai serioasa cu cat este corelata de autorul studiului (Sorin Matei, asadar ) de sanatatea sociala in Romania de azi Legitim, mi s-a parut mie, si faptul merita o atenta analiza Lansarea Lansarea eseistului H -R Patapievici a fost perceputã de Sorin Matei drept nenaturalã, indusa in mod artificial de un grup de prestigiu care dupa 1990 si-a descoperit vocatia organizatorica Recomandat calduros de anumite personalitati consacrate ale vietii culturale de azi ( si vom vedea mai jos care pare a fi radacina problemei ) eseistul H -R Patapievici ii apare lui Sorin Matei in mod necesar anexat lor Nimic mai nedrept, atata vreme cat debutul editorial al autorului in discutie nu se datoreaza editurii HUMANITAS, ci editurii NEMIRA, la al carei concurs el obtinuse o importanta distinctie in decembrie 1993 Autorul descoperirii este, asadar, Dan Petrescu, cel care a vazut in toti acesti ani foarte multe materiale scrise de autori romani si incredintate NEMIREI, si a fost in pozitia de a face in multe cazuri o prima judecata de valoare Asa s-a intamplat si in dec 1993 cu un autor de care publicul larg avea sa auda mult mai tarziu, in circumstante mai putin obisnuite pentru un autor roman de azi Ideea pe care o argumentez e urmatoarea: fenomenul grupurilor de prestigiu, analizat de Sorin Matei in eseul sau, este real; dar se face o mare nedreptate alegandu-se ca principal exemplu H -R Patapievici pentru ilustrarea unei teorii care ar fi avut nevoie mai degraba de personaje mediocre iesite din eroare la rampa Cu H -R Patapievici nu e cazul Nu suntem in cazul unui autor care sa fi avut nevoie de grupuri de prestigiu pentru a fi lansat, si aceasta deoarece ( spunea Dan Petrescu in urma cu vreo trei ani ) el are un fel de a scrie care nu se poate sa te lase indiferent Iti pasa de ceea ce scrie el, si forta textelor sale e principala calitate ce se cere amintita aici De fapt, care sunt principalele capete de acuzare din studiul lui Sorin Matei ? In primul rand, nu imi place cum e adusa in discutie calitatea lui Horia-Roman Patapievici de "fizician de calitate necunoscuta" Regret aceasta iesire a lui Sorin Matei, scapare de condei ce tradeaza o mai greu explicabila pornire contra autorului analizat E in discutie aici eseistica lui H -R Patapievici, si nu fizica pe care a facut-o sau o face el Ar trebui discutate explicit doar cele trei carti pe care autorul in cauza le-a publicat pana azi: una la NEMIRA ( "Cerul vazut prin lentila" ) si doua la HUMANITAS ( "Zbor in bataia sagetii" si "Politice" ) Atat Orice alta forma de judecata valorica nu cred ca ar trebui inclusa in aceasta discutie: nu e la chestiune Apoi, se intreaba Sorin Matei, de unde motivatia eseistului de relata in detaliu intalnirile si experientele sale din perioada adolescentei ? Sorin Matei atinge un punct culminant scriind ca : " [ ] tanarul filozof isi gaseste identitatea numai in tovarasia unor prieteni Legaturi din liceu sunt ridicate la rangul de intalniri astrale, tineri melancolici sunt proiectati ca profunzi ganditori, singurii care il pot intelege pe Patapievici " Nu trebuie sa cautam prea mult dupa o explicatie extrem de clara Chiar pe coperta a IV-a a volumului "Zbor in bataia sagetii", H -R Patapievici scrie: "Nu stiu cum si-au pastrat altii integritatea sub comunism, dar eu m-am salvat prin prieteni In ciuda constrangerilor sociale [ ] a existat un spatiu privat al libertatii, in care s-a desfasurat adevarata noastra viata " Motivatia de a scrie un jurnal, si apoi de a analiza, stiliza si sintetiza acele texte, este explicit nuantata la pg 240 din volumul mai inainte amintit: "A nota zilnic ce se intampla cu tine releva dintr-o presiune a marturisirii, care traduce o stare de neintelegere activa A trai criza inseamna, desigur, a trai subt ( sic !) vremi Insa a trai criza cu sufletul la dispozitia fanteziilor ei, iar cu ochii la panda dupa semnificatia care o transcende, inseamna deja a o depasi " Semnificatia ce transcende criza, acest joc secund al interogatiei este asadar motivatia jurnalului, si prin extensie, a volumului "Zbor in bataia sagetii", care este sinteza acelor jurnale Perfect legitim ! gasesc eu Nimic nu e aici fabricat sau contrafacut, mai ales atunci cand autorul daruieste paginilor experiente unice, pline de un tragism care nu necesita comentarii, experiente intime si deosebit de personale, de o sinceritate care cere multa responsabilitate si curaj Ma gandesc aici, in primul rand, la paginile dedicate relatiei cu tatal sau, acolo unde cititorul poate simti cel mai fidel ca autorul nu se joaca de-a jurnalul, ca nu pozeaza, ca nu minte Nu stiu daca cineva indrazneste sa acuze de nesinceritate acele pagini Fiecare acuzatie concreta pe care Sorin Matei i-o aduce lui H -R Patapievici ar putea fi inlaturata printr-o transcriere in paralel a unor pasaje din ambii autori Cartile lui Horia-Roman Patapievici au marele avantaj de a se explica foarte bine singure Asa incat, citind studiul lui Sorin Matei retinem un set de calificative care nu sunt la chestiune ("fizician de valoare necunoscuta"), o suita de acuzatii ce cad mai degraba pe terenul criticii literare ( nu am aici spatiul, nici intentia de a lista aici pasaje ce se explica singure ), plus o acuzatie extrem de grava, mai grava ca orice: ca Horia-Roman Patapievici ar fi profitat de prestigiul unuia dintre editorii sai pentru a se lansa pe piata romaneasca Paradoxal mi s-a parut faptul ca atat Sorin Matei cat si H R Patapievici sunt amandoi de buna credinta ! Cum s-a ajuns atunci la aceasta suita de capete de acuzare ? In singura discutie (telefonica) pe care am avut-o vreodata cu Sorin Matei, l-am intrebat de ce a ales acest exemplu central al studiului sau, cand in cultura romana, azi si in trecut, ar fi fost atatea alte exemple de recomandari prin frauda Ma contrariase alegerea singurului caz curat, un autor autentic, care ar fi izbandit oricum, chiar si fara aportul editurii HUMANITAS Motivatia pe care mi-a oferit-o Sorin Matei, insa, rezista Am urmat explicatia lui si am incercat sa inteleg mergand la sursa Pentru aceasta, sa ne intoarcem la Targul de Carte bucurestean, pe 8 iunie 1995, unde editorul Gabriel Liiceanu prezinta volumul "Zbor in bataia sagetii" publicului ( A se nota ca spunem "editorul", si nu filozoful, nici profesorul universitar, nici altceva Intr-o situatie data, un om intra in scena cu o calitate centrala, cu care trebuie sa ramana in acord, pentru ca rolul sa aiba sens ) Pentru a face prezentarea, dl Gabriel Liiceanu alege formula citirii unui text de care apoi singur se indragosteste si il destineaza ulterior tiparului ( vezi "22"/ 14-20 iunie 1995 ) Ritmul prezentarii e crescand, de la o intensitate patetica medie ("Cum sa imi iert ca in prima instanta am ratat rendez-vous-ul pe care altcineva mi-l daduse scotandu-mi in fata ocazia care iti purta numele ? Ca m-ai surprins somnolent si nepregatit pentru aceasta prima intalnire ?") , pana la maximul absolut de patetism pe care un autor roman l-a reusit dupa 1990 ( "Te imbratisez, dragul meu Kierkegaard bucurestean De fapt nu, gresesc spunandu-ti ca esti un Kierkegaard al nostru: am sa spun mai degraba despre Kierkegaard ca este un fel de Patapievici danez Caci ca si tine Kierkegaard avea constiinta misiunii lui divine: aceea de a-si trezi compatriotii Si ca si in cazul tau compatriotii l-au batjocorit; l-au meritat tot atat de putin pe cat te meritam noi pe tine ") Acest din urma pasaj l-a suparat pe Sorin Matei Cine poarta vina in acest caz ? Si, pana la urma, e vorba aici de vreo culpa ? Poate ca da, atata vreme cat editorul isi recomanda autorul in termeni care depasesc, la nivel de ton, media admisa a decentei Editorul este o personalitate a culturii romane, detinatorul unei autoritati zdrobitoare Si ce face el ? Se pierde cu firea, stanjenind autorul cu un elogiu cum este cel de mai sus, stanjenind auditoriul de la un targ de carte, provocand trei ani mai tarziu, la analiza atenta a faptelor, o furtuna pe web Editorul emite comparatii care taie respiratia, flageland o intreaga contemporaneitate in care, modest, se include Sa nu se fi gandit Gabriel Liiceanu atunci cum vor fi citite mai tarziu randurile sale ? In aceste conditii, daca ar trebui retinuta vreo culpa, ea nu apartine celui ce primeste elogiile, ci aceluia care s-a lansat in aprecieri usor nepotrivite la adresa unui autor ( din fericire inca ) in viata Comparatia cu Kierkegaard nu este demonstrata, ci e plasata in chip de final ce nu cere proba, desi nimic din paragrafele ce-o preced nu lasa sa se ghiceasca ceea ce are de lansat finalul Nu cred ca asemenea comparatii, neaparat cu un reper occidental, sa intram si noi in randul lumii, nu-i asa ? - pot sublinia o recunoastere, sau pot face vreun serviciu unui autor, unei edituri sau unui gen anume Inclinatia catre elogii de acest ordin, surprinsa la un editor cu prestigiul lui Gabriel Liiceanu, intr-o piata fragila si relativ lipsita de concurenta cum este cea romaneasca nu pare deloc sa fie bine venita Sorin Matei are dreptate sa semnaleze aici o problema de sanatate ( a societatii, a pietei de carte, a receptarii ) Asta se poate discuta Si, in plus, ar mai fi tonul general al prezentarii lui Gabriel Liiceanu In acest text in care, imi ingadui sa ma repet, editorul prezinta publicului eseistul Horia-Roman Patapievici, apare si o paralela imposibil de inteles intre zeul Apollo si capitanul Soare Nu cometez aici aceasta absurditate care scapa unui scriitor atat de fin cum este Gabriel Liiceanu, cum nu doresc nici sa amintesc numarul enorm de interogatii retorice cu care prezentarea editorului e pigmentata ( " Va reusi oare Patapievici[ ]?", "Cum e cu putintã acest lucru ?" "De fapt e oare cu putinta[ ]?" "Dar, daca in cartea ta[ ]?" "Înseamna oare[ ]?", etc ) Nimeni nu ar fi prezentat volumul "Zbor in bataia sagetii" astfel, in afara de Gabriel Liiceanu Iar daca cineva ar fi scris o asemenea scrisoare privata - cum trebuia sa treaca textul respectiv - poate, din cauza tonului, n-ar fi citit-o la Targul de Carte Ori, daca totusi ar fi citit-o la Targul de Carte, poate totusi nu ar fi trimis textul la "22", nici in alta parte pentru publicare H -R Patapievici nu ar fi avut nevoie de o asa pila patetica ( nu neaparat solicitata ! ) in fata contemporanilor sau a posteritatii ; dupa cum am vazut, cartile sale se descurca excelent si singure Ne putem, asadar,in chip de concluzie, intreba si noi, la fel de retoric, spre cuvenita intalnire de ton: Care e invatatura de minte, corolar de leac, a acestei neinspirate interventii a unui editor care se lasa cuprins de un entuziasm de moment ? Are dreptate Sorin Matei sau nu ? Ce putem spune cand autorul e de exceptie, iar prezentarea ce i s-a facut sufera de o inadecvare de ton si registru ? Nu in cele din urma, fie-mi ingaduita o marturisire: Ma intereseaza enorm Horia Roman Patapievici E un autor la care ma intorc des, pe care il recitesc si ale carui carti viitoare le astept cu interes Dar nu ne aflam in prezenta unui caz de abdicare totala Imi rezerv dreptul de a face observatii critice textelor sau faptelor sale; de exemplu, imi pare rau ca la pg 7 în "Politice" a scãpat o eroare Îmi pare rãu cã H -R Patapievici si-a pus semnatura ( unde altundeva decat in "22", imediat dupa alegerile din 1996 ) pe o scrisoare "de adeziune" adresata noului presedinte, gest care ar putea limita libertatea unui intelectual de marca de a analiza pe actualul presedinte la rigoarea cu care au fost analizati mult mai putin scolitii sai predecesori Si nu doar atat, ca mici remarci critice Altfel, nu as dori interventiei mele de acum decat sa atenueze marea neintelegere creata in jurul lui Horia-Roman Patapievici si sa contribuie la fidela si cinstita receptare a eseistului, independent de orice alt eveniment din mass media, prezentare a unui editor, acuzatii gratuite, polemici, formatie academica, sau orice alt criteriu ce nu are legatura directa cu volumele sale San Antonio, Texas, 10-11 martie 1998